Simon Rolfes

Simon Rolfes (sündinud 21. jaanuaril 1982 Ibbenbürenis) on Saksamaa endine jalgpallur.

Suurema osa klubikarjäärist veetis ta Leverkuseni Bayeris. Aastatel 2008–2015 oli ta klubi esindusmeeskonna kapten. Kõige edukam oli hooaeg 2010–2011, mil Saksamaa meistrivõistlustel saadi teine koht.

Saksamaa rahvuskoondises tegi ta debüüdi 28. märtsil 2007 sõprusmängus Taani vastu. Esimese värava lõi ta rahvuskoondises 6. septembril 2008 MM-i valikmängus Liechtensteini vastu.

Ta kuulus Saksamaa koondisse 2008. aasta Euroopa meistrivõistlustel, mil saadi teine koht. Ta pääses väljakule veerandfinaalis Portugali vastu ja poolfinaalis Türgi vastu.

Kategooria:Saksamaa jalgpallurid
Kategooria:Bremeni Werderi mängijad
Kategooria:Leverkuseni Bayeri mängijad
Kategooria:Sündinud 1982